Vejledning i dannelse af XML med betalingsdata

Indhold

[1. Formål med vejledningen 1](#_Toc150171926)

[2. Tekniske krav til indleveringer til CESOP 2](#_Toc150171927)

[2.1 CESOP XSD 2](#_Toc150171928)

[2.2 Danske forretningsregler 2](#_Toc150171929)

[3. Indberetnings-, og valideringsflow 3](#_Toc150171930)

[3.1 Kvittering 3](#_Toc150171931)

[3.2 National validering 3](#_Toc150171932)

[3.2.1 National validering afvist 3](#_Toc150171933)

[3.2.2 National validering godkendt 3](#_Toc150171934)

[3.2 EU-validering 4](#_Toc150171935)

[3.2.1 EU valideringssvar "FULLY REJECTED " 4](#_Toc150171936)

[3.2.2 EU valideringssvar " PARTIALLY REJECTED’ " 4](#_Toc150171937)

[3.2.1 EU valideringssvar " VALIDATED' 4](#_Toc150171938)

[3.3 Status på indlevering 4](#_Toc150171939)

[4. Rettelser 5](#_Toc150171940)

**Versionshistorik**

|  |  |
| --- | --- |
| **Version** | **Udgivelsesdato** |
| 1.2 | 07-11-2023 |
| 1.3 | 10-07-2025 |

# Formål med vejledningen

Denne vejledning henvender sig til finansielle virksomheder, PSP’ere [[1]](#footnote-1), som formidler betalinger på tværs af grænser. Disse finansielle virksomheder skal indberette deres betalinger på tværs af grænser i et XML-format til Skattestyrelsen, som videresender informationerne til en central EU-database, CESOP-EU[[2]](#footnote-2).

Formålet med denne vejledning er at beskrive, hvilke krav der stilles til det indleverede XML-skema. Vejledningen indeholder både tekniske og forretningsmæssige regler.

Vejledningen beskriver også indberetnings- og valideringsflow, som data skal gennemgå for at blive endeligt godkendt.

# 2. Tekniske krav til indleveringer til CESOP

Betalingsoplysninger til CESOP-DK skal afleveres i det XML-format, EU har bestemt. Udover disse er der en række EU valideringsregler og nationale danske valideringsregler, som data også skal overholde.

## 2.1 CESOP XSD

XSD-filerne, der definerer XML-skemaet for indlevering af betalingsdata, kan findes på [EUs hjemmeside om CESOP](https://taxation-customs.ec.europa.eu/taxation-1/central-electronic-system-payment-information-cesop_en) (www.commission.europa.eu)

På hjemmesiden finder du også en XSD User Guide med yderligere forretningsregler, som XML’et skal overholde.

Endelig ligger der på siden et valideringsmodul. Det anbefales at validere filerne, før de indberettes. Valideringsmodulet validerer den enkelte fil i forhold til, at formatet og en række forretningsregler er overholdt. Det kan derfor ikke garanteres, at filen vil blive endeligt godkendt, når den indberettes. Det skyldes, at der er yderligere regler, som kræver, at data sammenholdes med andre indberetninger. Denne proces foregår centralt i EU, og du kan læse mere i afsnittet **Indberetning- og valideringsflow**.

## 2.2 Danske forretningsregler

Som supplement til EUs regler findes der nationalt implementerede forretningsregler. Formålet med dem er at understøtte en smidig og sikker indberetningsproces.

|  |  |  |  |
| --- | --- | --- | --- |
| **Forretningsregel ID** | **Forretningsregel beskrivelse** | **Beskrivelse** | **Fejlbeskrivelse** |
| 101 | Identifikation af PSP | Se-nr. på den indberetningspligtige skal være det samme som det, der i XML’en står som ReportingPsP => PSPId.  PSP skal identificere sig i XML’en med det se-nummer, som indberetningspligten er registreret på, samt skrive at det er se-nummer der anvendes, som vist herunder (her er indsat 12345678 som eksempel på se-nummer):  <cesop:PSPId PSPIdType="Other"PSPIdOther=”se-nummer”>12345678</cesop:PSPId> | ReportingPSP i den indleverede XML er ikke den indberetningspligtige eller mangler at skive at det er se-nummer der anvendes. Identifikationen af ReportingPSP skal være se-nummeret på den indberetningspligtige. |
| 102 | ReportingPeriod | Perioden som indberetter har angivet, at indberetningen vedrører, skal være den samme, som er defineret i XML under ReportingPeriod. | Perioden, der er forsøgt indleveret betalingsoplysninger for, er ikke den samme, som den, der er defineret i den indleverede XML. |
| 103 | TransmittingCountry | TransmittingCountry i MessageSpec skal være "DK" | "I sektion MessageSpec skal TransmittingCountry være "DK", uden citationstegn. |
| 104 | MessageType | MessageType i MessageSpec skal være "PMT" | I sektionen MessageSpec skal MesageType være "PMT" uden citationstegn. |

# 3. Indberetnings- og valideringsflow

Indberetninger gennemgår nedenstående flow, uanset om disse indberettes via API eller via brugergrænsefladen (TastSelv Erhverv). Gennem flowet gennemgår indberetningerne en række valideringer, og status på indberetningen vil løbende blive opdateret.

Kvitteringer, valideringer og status kan altid ses via overblikssiden i [TastSelv Erhverv](https://skat.dk/tastselverhverv) eller hentes via de udstillede API’er.

## 3.1 Kvittering

Umiddelbart efter indlevering danner CESOP-DK en kvittering. Denne kvittering er en bekræftelse på, at filen nu er indleveret til Skatteforvaltningen.

Filen indeholder desuden indleverings ID, som er det unikke ID, der identificerer indberetningen hos Skatteforvaltningen. Ved efterfølgende henvendelser til Skatteforvaltningen skal I oplyse dette ID.

## 3.2 National validering

Efter modtagelsen valideres den indberettede fil. Valideringen består af en XML skemavalidering og validering af, at forretningsregler, der vedrører den enkelte indberetning, er overholdt.

Resultatet af denne nationale validering kan hentes via brugergrænsefladen eller API.

### 3.2.1 National validering afvist

Hvis der i forbindelse med den nationale validering er konstateret en overtrædelse af XML-skema eller forretningsregler, vil hele indberetningen blive afvist. Alle betalingsoplysninger skal i dette tilfælde indberettes på ny. Valideringsrapporten vil indeholde en detaljeret fejlbeskrivelse.

### 3.2.2 National validering godkendt

Hvis der ved den nationale validering ikke konstateres overtrædelse af XML-skema eller forretningsregler, vil filen blive sendt videre til det centrale CESOP i EU. Filen er ikke endeligt godkendt, selvom den er sendt videre, da den endelige godkendelse først sker i EU.

I [TastSelv Erhverv](https://skat.dk/tastselverhverv) vil der dog være en national valideringsrapport, der bekræfter, at der ikke er fundet fejl i forbindelse med valideringen.

## 3.2 EU-validering

Når indberetningen er godkendt på nationalt plan og sendt til EU, sker en yderligere validering. Denne validering udføres af EU, da de kræver, at data sammenholdes med andre indleveringer af betalingsdata. Valideringsreglerne er beskrevet i dokumentet **XSD User Guide**. XSD User Guiden kan hentes her: https://taxation-customs.ec.europa.eu/taxation-1/central-electronic-system-payment-information-cesop\_en

### 3.2.1 EU valideringssvar: FULLY REJECTED

Modtager I en EU-validering med status ’FULLY REJECTED’, betyder det, at indberetningen er afvist i sin helhed. I dette tilfælde skal I foretage en ny indberetning til CESOP-DK som erstatning for den afviste indberetning.

### 3.2.2 EU valideringssvar: PARTIALLY REJECTED

Modtager I en EU-validering med status ’PARTIALLY REJECTED’, betyder det, at dele af indberetningen er afvist. I valideringsrapporten fra EU vil det fremgå, hvilke dele af indberetningen der er afvist. En sektion af indberetningen er altid defineret ved et såkaldt ”DocRefId”.

I tilfælde hvor en indberetning er ’PARTIALLY REJECTED’, skal der indsendes en korrigerende indberetning. *Denne indberetning skal kun indeholde de data, der skal rettes.*

I afsnittet **Rettelser** herunder kan I læse en beskrivelse af rettelsesprincippet.

### 3.2.1 EU valideringssvar: VALIDATED

Modtager I en EU-validering med status ’VALIDATED’ betyder det, at indberetning er godkendt af EU. I dette tilfælde skal I ikke gøre mere i forbindelse med indberetningen.

Hvis det efterfølgende konstateres, at indberetning alligevel er fejlbehæftet, skal fejlene rettes af den indberetningspligtige. Dette sker efter samme fremgangsmetode, som hvis indberetningen var ’PARTIALLY REJECTED’.

## 3.3 Status på indlevering

For hvert trin i indlevering og validering vil en indlevering få tilknyttet en status. Denne status fortæller, hvor langt indberetningen er i processen, og om indleveringen er godkendt, eller om den er helt eller delvist afvist.

I nedenstående tabel kan du se de forskellige statusser og deres betydning.

| **Status forindlevering** | **Beskrivelse** |
| --- | --- |
| Under behandling | Filen er under behandling. Endelig status vil fremgå senere. |
| National validering afvist | Den modtagne fil er afvist af CESOP-DK, som ikke-valid. |
| CESOP-validering afvist | PSP XML er afvist af CESOP-EU, som ikke-valid. |
| CESOP-validering delvist godkendt | CESOP-EU kvitterer med, at kun dele af den afleverede PSP XML er valid. Indberetter skal rette de invalide dele ved at indsende en ny indberetning kun med rettelserne. |
| Godkendt | CESOP-EU kvitterer med, at den afleverede PSP XML er valid, og dermed er den samlede indlevering behandlet og godkendt. |
| FEJLET | CESOP-EU kan ikke behandle den modtagne PSP XML af andre årsager end kendte. |

# 4. Rettelser

Hvis de oprindeligt indberetterede betalingsdata, der har status ’Godkendt’ eller ’CESOP-validering delvist godkendt’, ikke er korrekte, skal de efterfølgende rettes.

Både rettelser og sletninger udføres ved at indlevere en ny XML-fil i indberetningsløsningen i [TastSelv Erhverv](https://skat.dk/tastselverhverv). I den nye fil skal I angive, hvilken sektion i den tidligere indberetning der ønskes korrigeret. Det gør I ved at henvise til en tidligere indberetnings DocRefID, nu som ”CorrDocRefId”.

Ved rettelser eller sletninger af tidligere sendte data skal MessageTypeIndic være CESOP101.

Valideringsregler, som gjaldt for den oprindelige indberetning, gælder også for den nye fil med ændringerne. Samtidig skal du være opmærksom på de særlige regler, der gælder for rettelser og sletninger.

Det er muligt at lave rettelser til rettelser efter samme princip, som beskrevet ovenfor.

For en detaljeret gennemgang af rettelsesprincippet henvises til XSD User Guiden fra EU, sektion 3.3.

Valideringsregler, som gjaldt for den oprindelige indberetning, gælder også for den nye fil med ændringerne. Samtidig skal du være opmærksom på de særlige regler, der gælder for rettelser og sletninger.

Det er muligt at lave rettelser til rettelser efter samme princip, som beskrevet ovenfor.

For en detaljeret gennemgang af rettelsesprincippet henvises til XSD User Guiden fra EU, sektion 3.3.

1. Payment Service Provider [↑](#footnote-ref-1)
2. CESOP (Central Electronic System of Payment Information) er et system, der vedligeholdes af Europa-Kommissionen, og som indsamler grænseoverskridende betalingstransaktionsdata, som medlemsstaterne indsamler fra betalingstjenesteudbyderne. [↑](#footnote-ref-2)